
Politică 

Banii big farma ajung la societatea medicală 
condusă de ministrul Rafila prin firma unui fost 
șef al spitalului SRI 

Ministrul Rafila a negat că societatea de microbiologie e sponsorizată de companii 
farmaceutice. HotNews a descoperit intermediarul: firma Ella Congress&Events, 
către care companiile de medicamente dau bani, sub formă de prestări servicii. 


Prin acest mecanism, sumele de la big farma de care beneficiază societatea 
profesională a lui Alexandru Rafila nu apar în baza de date a Agenţiei Naţionale a 
Medicamentului unde, conform legii, sponsorizările sunt obligatoriu declarate с 
către industria sănătăţii, societăți medicale și medici. 


e Dece firmele din industria Pharma au un interes enorm în relaţia cu ministrul 
Sănătăţii și cu ministerul condus de acesta? Ministerul Sănătăţii are în subordine 
directă Agenţia Naţională a Medicamentului și Dispozitivelor Medicale — 
instituția ce decide practic, împreună cu Ministerul Sănătăţii, ce medicamente și 
de la ce firme se aprobă, care dintre ele sunt compensate și ce dispozitivelor 
medicale ale companiilor sunt aprobate în România. 


e Instituţiile subordonate lui Alexandru Rafila autorizează și supraveghează 
medicamentele care intră pe piaţă în ţara noastră, unităţile de producţie și 
distribuţie a medicamentelor, autorizează studiile clinice și alte chestiuni de 
mare interes pentru firmele big farma. 


e De asemenea, spitalele din subordinea Ministerului Sănătăţii sunt marii 
cumpărători de la producătorii sau distribuitorii de medicamente și dispozitive 
medicale. 


• Firma Ella Congress&Events, саге ia bani de la companiile din Big Farma, 
sponsori ai Societăţii Române de Microbiologie, aparține unui fost șef de spital 
SRI, partenerei acestuia și unui consilier al ministrului Sănătăţii, cu care 
Alexandru Rafila a fost în vizita recentă din Cuba. 


Un număr de nouă companii farma au apărut pe site-ul Societăţii Române de 
Microbiologie, condusă de ministrul Sănătăţii, Alexandru Rafila, ca sponsori sau 
parteneri a trei evenimente organizate de societatea medicală în 2023 și 2024. 


Ministrul a spus, în urma unei investigaţii HotNews.ro, că „Societatea Română de 
Microbiologie și Societatea Română de Epidemiologie nu au beneficiat de 
sponsorizări din partea companiilor farmaceutice în ultimii ani”. 


Conform legii, medicii, societățile profesionale din Sănătate și companiile 
farmaceutice trebuie să declare sponsorizările. Acestea ajung într-o bază de date 
publică, a Agenţiei Medicamentului și Dispozitivelor Medicale. 


In baza de date nu apar sponsorizările care au fost, fizic afișate, la conferințele 
societății conduse de Alexandru Rafila. Pentru că, așa cum rezultă din răspunsul 


uneia dintre companiile farmaceutice pentru HotNews.ro, sumele de la industria 
farma nu merg direct către Societatea Română de Microbiologie, sub formă de 
contract de sponsorizare, ci către o firmă de organizare evenimente, sub forma ur 
contract de prestări servicii. 


Până ca Rafila să devină ministru, ruta banilor era: direct 
de la farma la asociaţie 


Înainte ca Rafila să devină, în noiembrie 2021, ministrul Sănătăţii, Societatea Română 
de Microbiologie, pe care o conduce din anul 2012, avea anual sponsorizări din zona 
farma, arată datele oficiale ale Agenţiei Naţionale a Medicamentului, consultate de 
HotNews.ro: 


e 106.000 de euro în 2017 
e 115.000 de euro în 2018 
e 112.000 de euro în 2019 
e 190.000 de euro în 2020 
e 30.000 de euro în 2021 


În anul 2022, Societatea Română de Microbiologie nu a primit nicio sponsorizare din 
farma, conform datelor Agenţiei Medicamentului. Asta deși și în acel an a avut loco 
conferinţă sponsorizată a Societăţii – RoVaccin 2022. 

Ella Congress & Events 


Cine este firma Ella Congress&Events 


Acest ultim eveniment a fost „găzduit de Ella Congress şi Societatea Romana de 
Microbiologie”. Ella Congress&Events (potrivit site-ului propriu), sau Ella Traveland 
(potrivit datelor disponibile pe site-ul Termene.ro) este o firmă de organizare 
evenimente care a funcţionat, iniţial, ca agenţie de turism. 


Firma are 3 acţionari, conform site-ul Termene.ro: 


e Mihaela Dragomir — cu 52% din acţiuni 
e Laurenţiu Dașcă — cu 34% din acţiuni 


e Cătălin Lungu – cu 14% din acţiuni. 


Ella Traveland, denumirea sub care Ella Congress&Events apare pe site- 
ul Termene.ro, este o firmă cu mai puţin de 10 angajaţi, înfiinţată acum 19 ani. 


În anul 2022 a avut o cifră de afaceri de 4.518.877 RON, în creștere cu 39% faţă de 
anul precedent, și un profit de 1.115.831 RON, în scădere cu 40% față de anul 2022. 


Dașcă, fost director al spitalului Agrippa lonescu 


Mihaela Dragomir, acţionar majoritar al Ella Traveland și Laurenţiu Dașcă, unul dintre 
minoritari, sunt căsătoriţi, conform declaraţiei de avere a ultimului. El spune că „soţia 
este director general”, iar directorul general, potrivit site-ului firmei Ella Traveland, 
este Mihaela Dragomir. Informaţia că cei doi sunt parteneri a fost confirmată și dir. 
interiorul Ella Traveland. 


Dașcă este de profesie medic urgentist și fost manager al spitalului SRI Agrippa 
lonescu. După plecarea de la spitalul SRI, Laurenţiu Dașcă a devenit, potrivit site-ului 
Termene.ro, administrator la Arensia Clinics SRL, un lanţ de clinici „de cercetare, 
dedicate exclusiv studiilor clinice de fază | și ЇГ, potrivit prezentării de pe site-ul 
propriu. 


Firma a fost inactivă în perioada iunie 2021 — mai 2023, potrivit Termene.ro. În trecut, 
Dașcă a fost și directorul medical al lanţului de clinici private Affidea. 


Lungu, al treilea acţionar al firmei, a mers cu Rafila în 
Cuba 


Cătălin Lungu, cel de-al treilea acționar al firmei, a intrat în atenţia opiniei publice în 
toamna anului 2022, când l-a însoţit pe Alexandru Rafila într-o vizită oficială de o 
săptămână în Cuba. La acea vreme, Lungu figura drept consilier personal al lui Rafila 
în Ministerul Sănătăţii. Între timp, lista consilierilor a fost scoasă de pe site-ul 
instituţiei. 


HotNews.ro a solicitat Ministerului Sănătăţii să ofere publicului lista consilierilor 
personali și onorifici de la cabinetul ministrului. Instituţia publică nu a precizat nici 
motivul pentru care lista consilierilor nu mai este publică, pe site-ul instituţiei. 


Din 9 companii farma întrebate de sponsorizări, doar 
Pfizer și Sanofi au răspuns 


Pe 27 martie, după ce HotNews.ro a descoperit că Alexandru Rafila ocupă funcţia de 
președinte al Societăţii Române de Microbiologie simultan cu cea de ministru al 
Sănătăţii, iar Adriana Pistol este atât secretar de stat în Ministerul Sănătăţii, cât și 
președintele Societăţii Române de Epidemiologie, cele două societăţi medicale 
organizând împreună evenimente cu sponsorizări din zona farma, primeam 
următorul răspuns de la cabinetul ministrului Sănătăţii: 


„Societatea Română de Microbiologie și Societatea Română de Epidemiologie nu au 
beneficiat de sponsorizări din partea companiilor farmaceutice în ultimii ani, veniturile 
pentru activitatea curentă provenind din сой га și taxe de participare. Referitor la 
conferințele naţionale organizate de cele două societăți profesionale, acestea s-au 
desfășurat în asociere cu аш parteneri care au asigurat acoperirea costurilor. 
Menţionăm că pentru cele două conferințe naţionale, Societatea Română de 
Microbiologie și Societatea Română de Epidemiologie nu au beneficiat de 
sponsorizări 


HotNews.ro a scris tuturor celor nouă companii farma care figurează ca parteneri 
sau sponsori ai celor trei evenimente organizate de Societatea Română de 
Microbiologie în 2024 și 2023 – Pfizer, MSD, Sanofi, Medison, RoTest, Mediclim, 
AstraZeneca, Viatris și Alliance Healthcare. 


Am solicitat celor nouă companii să clarifice dacă au semnat, în această perioadă, 
vreun contract de sponsorizare cu Societatea Română de Microbiologie, condusă de 
ministrul Sănătăţii, sau cu o altă entitate, iar în acest din urmă caz, despre ce entitate 
a fost vorba. 


Trei evenimente organizate de Societatea Română de Microbiologie au avut loc în 
această perioadă, iar companiile farma apar, pe site-ul Societății Române de 
Microbiologie, ca sponsori sau parteneri: 


• „AXIl-a Conferință Naţională RoVaccin”, a fost organizată în perioada 15-16 
martie 2024 la Hotel Pullman din București și a beneficiat de sponsorizările a 
șase companii farma: AstraZeneca, Sanofi, Viatris, Medison Moderna, MSD și 
Alliance Healthcare. Alături de Societatea Română de Microbiologie, co- 
organizatori ai conferinţei RoVaccin au fost Societatea Română de 
Epidemiologie, al cărei președinte este Adriana Pistol, secretar de stat în 
Ministerul Sănătăţii, și Societatea Română pentru Strategii de Vaccinare si 
Promovare a Sănătăţii. 


e „A XVI-a Conferinţă Naţională de Microbiologie și Epidemiologie” a avut loc în 
perioada 9-11 noiembrie 2023 și a avut șapte companii farma ca „parteneri 
principali”: Pfizer, MSD, Sanofi, Medison Moderna, RoTest, Mediclim și 
AstraZeneca. Conferinţa a fost organizată de Societatea Română de 
Microbiologie, Societatea Română de Epidemiologie și Societatea Română 


pentru Strategii de Vaccinare si Promovare a Sănătăţii. Pe afișul evenimentului 
apare și Ella Congress&Events, ca „secretariat organizatoric”. 


• „AXl-a ediţie a Conferinţei Naţionale RoVaccin: Vaccinologia de la tradiţie la 
inovare” a avut loc în perioada 7-8 aprilie 2023 la Hotel Ramada și a avut și ea 
drept „parteneri” șapte companii farma: Sanofi, Pfizer, AstraZeneca, Medison, 
MSD, Viatris și Alliance Healthcare. Evenimentul a fost organizat de Societatea 
Română de Microbiologie și Societatea Română pentru Strategii de Vaccinare și 
Promovare a Sănătăţii. 


Doar două dintre cele nouă companii care apar ca sponsori sau parteneri la cele trei 
evenimente au oferit un răspuns: Sanofi și Pfizer. 


Pfizer s-a limitat să ne comunice că „respectă în totalitate legile, reglementările și 
codurile de conduită din industrie care guvernează modul în care lucrăm cu 
organizaţiile din domeniul sănătăţii” și că „în fiecare an, Pfizer România raportează în 
mod transparent și compliant toate interacţiunile cu asociaţiile medicale și 
profesioniștii din domeniul sănătăţii către Agenţia Naţională a Medicamentului și a 
Dispozitivelor Medicale din România”. 


Răspunsul celeilalte companii – Sanofi — spune însă mult mai mult de atât. 


Bani pentru prestări servicii 


Sanofi Romania confirmă, pentru HotNews.ro, că a participat la cele trei evenimente 
organizate de Societatea Română de Microbiologie în 2023 și 2024: „A XI-a ediţie a 
Conferinţei Naţionale RoVaccin: Vaccinologia de la tradiţie la inovare“, „A XVI-a 
Conferinţă Naţională de Microbiologie și Epidemiologie" și „A XII-a Conferinţă 
Naţională RoVaccin”. 


Compania spune că natura asocierii sale constă în „contracte de prestări servicii 
aferente serviciilor primite în cadrul evenimentelor”, și nu în sponsorizări. 


„Nu au fost identificate contracte de sponsorizare asociate acestor participări”, 
precizează reprezentanţii companiei, pentru HotNews.ro. Sanofi adaugă că „ pentru 
perioada menţionată, пи am identificat contracte de sponsorizare încheiate cu, și 
având ca beneficiar Societatea Română de Microbiologie”. 


Reprezentanţii Sanofi România mai subliniază, de asemenea, că „activităţile noastre 
se desfășoară după principii stricte de etică și transparenţă, respectând legislaţia și 
standardele industriei. Transferurile de valoare către profesioniștii și organizaţiile O 
sănătate sunt raportate public, informațiile fiind disponibile pe site-ul ANMDMR. Ł 
asemenea, respectăm Codul Etic ARPIM, care reglementează interacțiunile cu 
sectorul medical și alte părți relevante, contribuind la consolidarea încrederii în 
relațiile profesionale cu întreaga comunitate medicală și a pacienţilor din România.” 


Alexandru Rafila nu comentează 


Pentru a clarifica lucrurile, HotNews.ro a adresat și Societăţii Române de 
Microbiologie, simultan cu cele nouă companii farma, întrebări despre ruta banilor. 
Ministrul și societatea medicală nu au răspuns. 

Coordonatori: 
Prof. Dr. Simona Ruță 
Prof. Dr. Adriana Pistol 


Centrul de Шин e al Palatului 

„Suntem făuritori de evenimente!” 


Numele Ella Congress&Events, o firmă de organizare evenimente care a funcționat, 
inițial, ca agenție de turism, apare pe afișul unuia dintre evenimentele organizate de 


Societatea Română de Microbiologie în timpul mandatului de ministru al lui Rafila, 
mai exact în noiembrie 2023: „A XVI-a Conferinţă Naţională de Microbiologie și 
Epidemiologie”. 


Sigla firmei de evenimente Ella nu apare și pe afișele conferinţelor RoVaccin din 2023 
și 2024, însă regăsim firma în organizarea conferințelor RoVaccin din 2022 și 2020. 


„Ella este partenerul de cursă lungă al Societății Române de Microbiologie, pe care 
Alexandru Rafila o conduce. Această firmă organizează de ani buni evenimentele 


societății medicale — atât înainte ca Rafila să devină ministru, cât și după”, au spus 
pentru redacție surse din lumea medicală, care au dorit păstrarea confidenţialității. 


ос Ella Congress 
2 ана 2020 


De astazi va puteti inscrie la RoVaccin 2020, aici: https://www.srm.ro/evenim.../rovaccin/formular- 
de-inscriere/ 

A Societatea Romana de Microbiologie 
27 17 jan 


Am deschis înscrierile la conferința RoVaccin 2020! 


„Suntem făuritori de evenimente! Ella Congress & Events este povestea 
antreprenorială clasică a începutului de mileniu III”, susține firma pe site-ul său. 
Potrivit propriei descrieri, Ella Congress & Events organizează anual „peste 30 de 
evenimente, în mare parte medicale, fie pentru 50, fie pentru 1.500 de participanţi, la 
un standard de excelenţă”. Evenimentele organizate împreună cu Societatea Română 
de Microbiologie, condusă de Alexandru Rafila, nu apar pe site-ul firmei. 


In schimb, printre societăţile medicale care colaborează cu Ella Congress se numără, 


conform site-ului propriu, Societatea Română de Medicină Internă, Societatea 
Română de Pneumologie și Societatea Română de Medicină Vasculară. 


Ce afaceri mai au Dragomir, Dașcă și Lungu 


Toţi cei trei acţionari ai Ella Traveland au conexiuni și cu alte firme: 


Mihaela Dragomir a fost asociat în firma Makros Trading Com SRL, asociat și 
administrator al Ella Turism Rom-ltal SRL și asociat unic și administrator al Mit 
Trading SRL. Cu excepţia Mit Trading, care a avut un profit de puţin peste 5.000 de 
lei în 2022, celelalte două firme sunt închise. 


Soţul ei, Laurenţiu Dașcă, este administrator al Mit Trading SRL și al Arensia Clinics 
SRL — un lanţ de clinici „de cercetare, dedicate exclusiv studiilor clinice de fază | și II”. 
Firma a fost inactivă în perioada iunie 2021 — mai 2023, potrivit site-ului Termene.ro. 


Cătălin Lungu are un PFA și este, de asemenea, asociat și administrator la Pure 
Entertainment SRL — o firmă care a mers pe pierdere în anul 2022. 


“agentia nationala a medicamentului alexandru rafila banii big farma 


ЯсогирЧче #Psd #SRI #vaccinare 


Cimpoi Adrian 


Cimpoi Adrian este absolvent al Universității din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


Gabriel Resources nu vrea să-şi plătească datoriile către România, după pierderea procesului Roşia 
Montană 

Împăratul gunoaielor Clanul lui Miţă Ciolacu a capturat Transelectrica! 
Curtea de Conturi deconspiră combinaţiile 
mafiei de la Buzău 


Președintele Klaus lohannis, despre avionul privat cu care a zburat în Coreea de Sud: „Nu știu cum 
definiţi un avion de lux. Eu am venit cu o aeronavă mică” 

FĂRĂ PRECEDENT Departamentul de Stat al SUA semnalează rolul PNL în „hărţuirea Emiliei Șercan” 
SUA impun noi sancţiuni împotriva Iranului vizând pirateria informatică 


Mircea Geoană, adjunctul NATO, despre riscul escaladării conflictului în Orientul Mijlociu: “Există un 
risc autentic. Riscul de război este real” 

